**Nedeljko Barnić Žarki** (Melenci, kod Velikog Bečkereka, 13. septembar 1922 — Bagljaš, kod Velikog Bečkereka, 13. septembar 1944), učesnik Narodnooslobodilačke borbe i narodni heroj Jugoslavije.

Biografija
----------

Rođen je 13. septembra 1922. godine u Melencima. Simpatizer je radničkog pokreta od pre Drugog svetskog rata. Aprila 1941. godine zajedno sa jednom grupom mladića iz njegovog sela, prijavio se dobrovoljno u vojsku. 

Posle kapitulacije Kraljevine Jugoslavije sakupljao je oružje i municiju i učestvovao u pripremama za oružani ustanak. Tada je primljen u članstvo Saveza komunističke omladine Jugoslavije.

Zbog veza sa tek formiranim Melenačkim partizanskim odredom, bio je avgusta 1941. uhapšen kao saradnik NOP-a i zadržan kao talac. Sa još dva omladinca pobegao je iz zatvora i stupio u Melenački odred. Tu je ubrzo zapažen po junaštvu. U jesen iste godine ranjen je u okolini Petrovgrada, pri pokušaju Odreda da se probije u Srbiju. Posle ozdravljenja, nastavio je ilagalni politički rad u Melencima. 

U leto 1943. godine ušao je u sastav Severnobanatskog partizanskog odreda, koji je formiran u Banatskom Karađorđevu. Septembra iste godine, sa većom grupom boraca, prešao je u Srem, s zadatkom da uspostavi vezu Banata sa Glavnim štabom i Pokrajinskim komitetom KPJ za Vojvodinu. Posle prelaska Dunava, kod sela Surduka, 17. septembra, naišao je na članove Glavnog štaba NOV i PO Vojvodine, koji su ga uputili na diverzanstki kurs. Posle završenog kursa, Nedeljko je bio u diverzantskoj četi Glavnog štaba Vojvodine i učestvovao u mnogim akcijama u Sremu.

Početkom aprila 1944. godine vratio se u Banat, gde je u julu organizovao diverzantsku četu u Severnobačkom partizanskom odredu. U jednoj akciji, prilikom montiranja mine, izgubio je ruku, ali se na lični zahtev vratio u Odred, gde je obavljao dužnost obaveštajnog oficira. 

Zarobljen je, od strane Nemaca, 3. septembra 1944. godine u okolini sela Kumana. Potom je prebačen u Veliki Bečkerek, gde je posle svirepog mučenja, ubijen tako što je živ zakopan u pesak i ostavljen da izdahne na suncu. 

Ukazom predsednika Federativne Narodne Republike Jugoslavije Josipa Broza Tita, 7. jula 1953. godine, proglašen je za narodnog heroja.

O njegovom životu je 1970. godine snimljen igrani film *Žarki*, u kome njegovu ulogu tumaći Jovan Janićijević Burduš.

Literatura
----------

* „Narodni heroji Jugoslavije". Beograd: Mladost. 1975.
* Milan Inđić: *„Djeca heroji"*, Dom štampe, Zenica, 1985. godine

| * p
* r
* u
Flag of Socijalistička Federativna Republika Jugoslavija Narodni heroji iz Vojvodine  |
| --- |
| Narodni heroji Jugoslavije rođeni na teritoriji Vojvodine, kao i oni koji su politički ili vojno delovali na ovom području: |
| Banat | 
 Nedeljko Barnić  **•**  Jovan Veselinov  **•**  Boško Vrebalov  **•**  Žarko Zrenjanin  **•**  Isa Jovanović  **•**  Stevica Jovanović  **•**  Zaga Malivuk  **•**  Sonja Marinković  **•**  Toza Marković  **•**  Bora Mikin  **•**  Slavko Munćan  **•**  Ljubica Odadžić  **•**  Pavle Pap  **•**  Olga Petrov  **•**  Anđa Ranković  **•**  Mihalj Servo  **•**  Radovan Trnić  | Spomenik „Sloboda" na Iriškom vencu |
| Bačka | 
 Jovan Beljanski  **•**  Stevan Divnin  **•**  Petar Drapšin  **•**  Đuro Dulić  **•**  Dimitrije Lazarov Raša  **•**  Radivoj Ćirpanov  **•**  Pal Šoti  |
| Srem | 
 Slobodan Bajić  **•**  Milenko Verkić  **•**  Trivun Vitasović  **•**  Dušan Vukasović  **•**  Veljko Dugošević  **•**  Dušan Jerković  **•**  Milan Ješić  **•**  Milan Korica  **•**  Lazar Marković  **•**  Anka Matić  **•**  Petar Matić  **•**  Živan Milovanović  **•**  Vera Miščević  **•**  Kosta Nađ  **•**  Đorđe Nikšić  **•**  Vlada Obradović  **•**  Boško Palkovljević  **•**  Stanko Paunović  **•**  Marko Peričin  **•**  Stevan Petrović  **•**  Petar Relić  **•**  Lazar Savatić  **•**  Sava Sogić  **•**  Janko Čmelik  **•**  Jovan Štokovac  |